Հակաէրդողանականություն

**Հակաէրդողանականություն,** քաղաքական շարժում, որը հակադրվում է Էրդողանականությանը, Ռեջեփ Թայիփ Էրդողանին և Էրդողանականներին։ ՀակաԷրդողանականությունը առկա է թուրքական բոլոր քաղաքական խմբակցություններում՝ սկսած ծայրահեղ ձախից մինչև ծայրահեղ աջ, ինչպես նաև ազատականներից և սոցիալիստներից մինչև պահպանողականներ, ազգայնականներ և իսլամիստներ։

## Պատմություն
Որոշ հակաէրդողանականներ մեղադրում էին Էրդողանին և նրա Արդարություն և զարգացում կուսակցութանը նեոօսմանիստ լինելու մեջ՝ դա նմանեցնելով պուտինիզմին։ 2015 թվականից քննադատները մեղադրում են Էրդողանականությանը ֆաշիստական գաղափարախոսություն լինելու մեջ։ 

Չնայած շատերը քննադատում են Էրդողանին՝ նրա իսլամիստ լինելու ընկալման պատճառով, բայց իսլամիստների մեծամասնությունն էլ  քննադատում է Էրդողանին և նրա իշխանությունը, ինչպես նաև Էրդողանականներին՝ նրանց անձի ծայրահեղ պաշտամունքի կողմնակից լինելու պատճառով։ «Երջանկության կուսակցությունը» Թուրքիայի ամենակատաղի հակաէրդողանական կուսակցություններից է, որը պնդում է, որ Էրդողանը միայն պատեհապաշտ է, որ օգտագործում է կրոնական հռետորաբանությունը ժողովրդի աջակցությունը պահպանելու համար։
մինի|353x353փքս|Ծաղրանակար, որտեղ Էրդողանը որպես գրաքննիչ է պատկերված, հեղինակ՝  Կարլոս Լատուֆ (2016)

Չնայած Էրդողանը ի սկզբանե բարելավել էր քրդերի իրավունքները Թուրքիայում, բայց սկսած 2015 թվականից՝ Ազգայնական շարժում կուսակցության հետ իր դաշինքի պատճառով, սկսել է կորցնել է ավելի ու ավելի շատ քրդերի աջակցությունը։ Էրդողանը հաճախ անհիմն մեղադրում է իր քաղաքականությունը քննադատող քրդերին Քրդական բանվորական կուսակցության կողմնակից լինելու մեջ, ինչն էլ ավելի է հիասթափեցնում Քրդական բանվորական կուսակցության չաջակցողներին։ Նույնիսկ պահպանողական քրդերը, որոնցից շատերը ժամանակին Էրդողանի հավատարիմ կողմնակիցներն էին, դադարեցրել են իրենց աջակցությունը նրա աճող ազգայնականության պատճառով։ 2023 թվականի ընտրությունների ժամանակ, երբ Էրդողանը շատ ուժեղ ազգայնական հռետորաբանություն է դրսևորել, քրդերի մեծամասնությունը չի քվեարկել նրա օգտին, և շատ պահպանողական քրդեր վրդովվել են նրա ազգայնականությունից այն աստիճանի, որ ընդդիմությունը դիտարկել են որպես ավելի լավ այլընտրանք։  Շատ քրդեր հերքել են, որ Էրդողանը իսլամիստ է և պնդել, որ նա պարզապես «կանաչ քեմալիստ» է։ 

Աբդուլլա Գյուլն ու Ահմեդ Դավութօղլուն դարձել են հակաէրդողանիստներ Էրդողանի աճող ազգայնականության պատճառով։ 

«Ազգային ուղի» կուսակցությունը 2021 թվականին հիմնադրել են Մեծ միասնության կուսակցության քաղաքական գործիչները և «Alperen Hearths» հիմնադրամը, մերժվել է Էրդողանի կողմից։ Կուսակցությունը, բացի Էրդողանի շուրջ վեճից, գաղափարական մեծ տարբերություն չունի Մեծ միասնության կուսակցության հետ։  Ռեմզի Չայըրը նաև պնդել էր, որ Մուհսին Յազըջըօղլուն և Ալփարսլան Թյուրքեշը շատ կհիասթափվեին Էրդողանին աջակցող իդեալիստներին տեսնելով։ 

Իսլամական պետությունը հերքում է Էրդողանին որպես «թաղութ», իսկ նրա կողմնակիցներին՝ «քուֆար»։ «Rumiyah» ամսագրիի 4-րդ հրատարակության մեջ Իսլամական պետությունը կոչ է արել մարդկանց «օգնություն խնդրել Ալլահից և հարձակվել Թուրքիայի վրա» և «դանակահարել նրանց, ովքեր աջակցում են Արդարություն և զարգացում կուսակցությանը»։

Սալաֆիական հոգևորական Ալփարսլան Քույթուլը Էրդողանի խիստ քննադատն է։ Քույթուլը պաշտպանում էր շարիաթի համակարգը և նաև կարծում էր, որ Էրդողանը թաղութ է։ Քույթուլը «Արդարություն և զարգացում կուսակցությանը» անվանում է «Ճնշող զարգացման կուսակցություն»։

## Տես նաև
* Գեզի զբոսայգում բողոքի ցույցեր
* 2025 Թուրքական բողոքի ցույցեր

## Ծանոթագրություններ

Կատեգորիա:Թուրքիայի քաղաքականություն
Կատեգորիա:Ռեջեփ Թայիփ Էրդողան